Mantas Stonkus

Mantas Stonkus (g. 1987 m. gegužės 3 d. Plungėje) – Lietuvos aktorius, humoristas, laidų ir renginių vedėjas.

 Biografija 
Gyveno Mažeikiuose, mokėsi Mažeikių Sodų pagrindinėje mokykloje. 2006 m. įstojo į Lietuvos muzikos ir teatro akademiją, aktoriaus – renginių vedėjo specialybę. 2010 m. įstojo į magistrantūrą. Turi brolį Silvestrą.

2011 m. spalio 1 d. Kaišiadorių rajone esančioje Žaslių Šv. Jurgio bažnyčioje susituokė su renginių, koncertų organizatore Indre Stonkuviene, su kuria 2012 m. liepos 27 d. susilaukė pirmosios atžalos – dukros Cecilijos., o 2014 m. susilaukė sūnaus Pranciškaus, kurį pavadinimo pagal savo šventąjį vardą. Su žmona susipažino dirbdamas MTV Lietuva, kuomet ji kaip prodiuserė pakvietė jį, kaip jauną aktorių. Jiedu susižadėjo po mėnesio draugystės.

2019 m. liepos mėn. oficialiai išsiskyrė.

2020 m. vasario mėn. patvirtino, kad draugauja su kino ir teatro aktore Gelmine Glemžaite, su kuria ilgą laiką kartu vaidino spektakliuose.

2022 m. vasario 9 d. per atostogas Maldyvuose susižadėjo su Gelmine Glemžaite.

2025 m. rugpjūčio 22 d.  teatre „Lėlė“ Vilniuje susituokė su Gelmine Glemžaite.Susituokė Mantas Stonkus ir Gelminė Glemžaitė - LRT

 TV, radijo, interneto veikla 
2009–2010 m. vedė tiesioginio eterio MTV Lietuva laidą „Most Wanted“. 2010 m. laidoje „Dviračio šou“ vaidino save, Rolandą Vilkončių, Žimantą Pacevičių, krepšininkus Simą Jasaitį, Paulių Jankūną. 2010 m. su Rolandu Vilkončiumi vedė LNK apdovanojimus „Dviračio žvaigždė“. Tais pačiais metais taip pat vedė BTV laidą „Ar kiekvienas laimingas“ (su Indre Augustaityte), LNK laidą „Pričiupom“ (su Vaida Lisikaite).

2011 m. su Indre Stonkuviene ir Aušra Štukyte vedė LNK laidą „Pirmas „Pasimatymas““.

2011 m. dalyvavo LNK „Žvaigždžių duetai“ su Vilija.

2012 m. vedė T.Ė.T.Ė. muzikinius apdovanojimus su vokaliste Dovile Filmanavičiūte. Dirbo radijo stoties Zip FM laidų vedėju, vedė laidą „Mantas pats“. Dalyvavo LNK šokių projekte „Kviečiu šokti“.

2015–2016 m. vedė LNK laidą „Su cinkeliu“.

Kartu su Inga Jankauskaite vedė 8 ir 9 projekto „Žvaigždžių duetai“ sezonus. Taip pat kartu vedė laidą „Moterys prieš vyrus“.

2016 m. vedė LNK laidą „Blogiausias Lietuvos vairuotojas“.

2017 m. kartu su I. Jankauskaite vedė LNK televizijos laidą „Mes vieno kraujo“

2017 m. ir 2025 m. vedė LRT muzikinę pramoginę laidą „Dainuoju Lietuvą“.

2018 m. kartu su Mantu Katleriu vedė M.A.M.A. 2017 apdovanojimus.

2018 m. kartu su Ugne Skonsmanaite vedė Lietuvos atrankos į 2018 m. „Euroviziją“ laidas.

nuo 2019 m. Spalio mėn. veda tinklalaidę „Vėl tie Patys“ su Mantu Katleriu ir Rolandu Mackevičiumi Youtube platformoje.

2023 m. sausio 27 d. su Jonu Nainiu vedė Muzikos asociacijos metų apdovanojimai 2022.

2025 m. sausio 24 d. su komike Laura Dragūnaite vedė Muzikos asociacijos metų apdovanojimai 2024.

Nuo 2025 m. rugsėjo 4 d. LRT laidos „Stonkus tiesiogiai“ vedėjas. Laida yra humoristinė, pramoginė aktualijų ir pokalbių, lietuviškas vakaro pokalbių laidos () atitikmuo, kurioje kalbinami 2 svečiai. Laida rodoma ketvirtadienio vakarais, vietoj praeito sezono identiškos laidos „Vakare su Audrium Giržadu“ laiko.

Nuo 2025 m. rugsėjo 14 d. dalyvauja LRT laidoje „Mažasis brolis“ rodomą sekmadieniais, kurioje įgarsina šunį kartu įgarsina, laidoje įgarsina ir komikas Antanas Kisliakas, aktorė Agnė Šataitė, Milda Noreikaitė, iliuzionistas Mantas Wizzard, komikas Evaldas Jasaitis.

 Teatras 
 Humoro šou „Buvusių moterų reikalai” (2016 m.)
 Humoro šou „#ManTaiVienodai” (2016 m.)
 Humoro šou „Buvusių moterų reikalai 2” (2017 m. - 2018 m. balandis)
 Humoro šou „Kultas” (2017 m.)
 Humoro šou „Buvusių moterų reikalai 3” (2018 m. spalio 4d. - 2019 m. liepa) (rež. Tadas Vidmantas, Jonas Navickas)
 Humoro šou „Man gal magnio trūksta?” (2019 m. spalio 8d. - dabar) (rež. Balys Latėnas)
 „Gal nedarom tragedijos“ (2022 m.)

Domino teatras
 „Primadonos” (2012 m. rež. Olegas Šapošnikovas)
 „Langas į parlamentą” (2012 m., rež. Adolfas Večerskis)

 Filmografija 
 2013 m. – Londonas-Vilnius-Bankokas: skrydis atidėtas, rež. Emilis Vėlyvis
 2014 m. – Redirected, rež. Emilis Vėlyvis
 2016 m. – 12 kėdžių, rež. Algis Ramanauskas
 2018 m. – Aš žvaigždė, rež. Tadas Vidmantas
 2022 m. – Kartą kaime, rež. Marius Pocevičius

 Apdovanojimai 
 Metai Apdovanojimas Kategorija Kūrinys Rezultatas 2017 Žmonės Metų žvaigždė  2018 Žmonės Mylimiausias metų aktorius 

 Šaltiniai 

Kategorija:Lietuvos laidų vedėjai
Kategorija:Lietuvos humoristai